
De Aristophanis consilio, quo Aves fabulam composuerit, cum tot et tam 
diversae exstent sententiae, vix novi aliquid aut quod omnium assensum sit 
Jaturum, proponi poterit, ita ut ei qui hoc argumentum attingat, ne super- 
vacaneam rem suscipiat et taedium lectoribus harum rerum non ignaris afferat 
metuendum sit. Attamen etiam singulos huius fabulae locos explicaturo certa 
quadam ratione, qua in diiudicandis antiquae comoediae argumentis atque 
personis utatur, opus est. Itaque statim profitendum est, nos neque ab eorum 
partibus stare, qui nihil nisi hominis iocularis scurrilitatem risusque excitandi 
artificia in Aristophanis dramatis agnoscant, neque eis accedere, qui certas 
vitae publicae normas allegoricis imaginibus involutas singulis fabulis data 
opera describi et a principio usque ad finem constanter sustineri statuant. Et 
quod ad Avium argumentum attinet, constat duos cives Athenienses a poeta 
comico ob oculos poni, qui molestiarum et periculorum vitae domesticae 
obsaturati novam sedem istis perturbationibus vacantem anquirunt, atque eam 
in domicilio vitaque avium reperire sibi videntur, quam correctam et emendatam 
ipsis avibus ea spe proposita probabilem reddunt, ut satis munita urbe in 
avium sedibus inter terram et coelum condita Iovem cum diis summo rerum 
imperio demovendum, atque mundi dominationem in aves optimo iure eam sibi 
vindicantes earumque rectorem atque patronum ipsum istius inventi auctorem 

Pithetaerum Atheniensem deferendam esse demonstrent. Quod quibus artibus 
hilarium facetiarum seriarumque cavillationum  plenissimis a pocta ad finem 
perducatur, nunc persequi non est їп animo, quanquam vel in his rebus 
explicandis et ad poetae consilium exigendis eximia interpretum est dissensio. 
Sed ad ipsum actionis dramaticae exitum, de quo nonnulla dicenda nobis 
videntur, hoc sententiarum discrimen pertinet. De quo alii ita iudicant, ut inde 
poetae mentem, quam ex argumenti tractandi ratione apparere voluerit, cognosci 
primariamque fabulae personam ipsius quasi partes agere statuant, alii ironiam 
principem per-totam-fabulam- locum tenere, atque rei quae agitur perversitatem 
ex ipso-actionis progressu elucere censent, quanquam persona primaria ad cam 
agnoscendam non adducatur. Et ironiam quidem  irrisionemque in antiqua 
comoedia Attica imprimis regnare consentaneum est, et vel hanc ob causam 
maximopere a poetae mente aberrare videntur, qui quid populo Atheniensi 
faciendum sit, actione comica quasi demonstrari rati, Aristophanem aut cum 
Carolo Kock pietatem antiquam  religionesque. patrias hac fabula subvertere 
conatum esse, aut cum Hermanno Koechly imperium quoddam ecclesiasticum 
diruendum atque religionem externam reipublicae submittendam esse suadere 
súmant. Attamen istam irrisionem “neque ita accipiendam esse statuimus, ut 
quae singulae personae agant omnia: ad. certas Atheniensium rationes referantur — 
qua in re vel Conradum Bursian,  cuius moderato et subtili iudicio in plerisque 
assentimur, ultra iustos: fines procedere. censemus —, neque ita ut per totam 
actionem Contraria eis, quae in scena: fiunt tanquam recta et laudabilia com- 
niendari videantur. Fabula enim comica suum habet progressum atque exitum, 
qui non omni ex parte-pendet а poetae de rebus publicis iudicio et ab universo 
consilio, ‘quo -hominum perversitatem ostendit et castigat. Sic in Equitibus 
Cleonein: quidem summa severitate usus ut civem prae ceteris perniciosum 
réipublicae depingit, atque eius adversarios seria assensione adiuvat, sed quod 
hominem infima de plebe, isiciarium, etiam maiore animi morumque humilitate 
instructum illius domitorem et reipnblicae instauratorem fingit, id non ad verum 
consilium, quo fabulam composuit, sed ad actionem comicam est referendum. 
Neque magis in Avium fabula explicanda verum poetae consilium proponere 
videntur, qui sceptro Jovi erepto et ad novam Aviunı rempublicam delato atque 
summo mundi-imperio cum principe in ista republica viro arctissime coniuncto 
aut quid expetendum sit Atheniensibus aut quid metuendum ea quam ingressi 
essent via procedentibus, summam scilicet potestatem in unum transitnram, 
demonstrari censeant. Sed eximia hilaritate et festivitate mixta cum irrisionis 

licentia, quibus haec inter се{ега$ fabulas splendet, usus poeta comicam 
actionem quam finxit partim seriam partim ironiae plenam, ad eum finem 
perducit, quae ex eius natura ipsa prodit, ita ut spectatores ludi delectatione 
rapti et elati neque de consilio ipsis dato neque de periculo e vebus divinis 
tanta licentia profanatis religioni imminente cogitare possent. 

Sed iam ad id transeundum est, cuius causa liaec praemittenda erant. 
Exitus igitur fabulae hie est: Prometlieo auctore Pithetaerus ut sceptrum lovis 
Avibus reddatur, sibi ipsi autem Baoikse in matrimonium detur postulat 
hasque pacis condiciones obtinet. Quaenam autem est $ Beoiksıe? Hoc inter- 
roganti Pithetaero Prometheus respondet (vs. 1537 sqq. D.): xeddrary, xópy, | fceo 
ташебы абу xegavrór тоб dios | хой аА errakanınıa, туз eópovdíar, | Tv evvoutar, 
THY GeqgoGórgr, vd тео, | 191 Aoidogíar E), тд xwhexoerny, тё тооу8ой«. Quam 
virginem divinam cum plerique cum vetere interprete (schol. ad v. 1536: 
боретолошї vij Baoıdeier «тб тб лобуне we yvroixe) pro persona dominationem 
vegiam significante habuerint, nuper Hermannus Mueller-Struebing (Jahrb. f. 
Philol. vol. CXXI. pag. 104 sqq.) interpretes verum non videre vel nolle 
videre vociferatus summam Atheniensium deam aperte denotatam esse verbis 
[reg Tawere vor xeoavror confidenter pronuntiat, quae verba fieri non posse 
quin propter Aeschylum Eumen. 827 D. (xei xÀzó«s ode doéuaros urn Fear, | Er 
$ xepavrós corm EOyeeyıöuzvos) a quovis homine Atheniensi ad Minervam solam 
relata sint**): Eandem sententiam eodem Eumenidum loco adhibito dudum 
proposuerat et accurata doctaque disputatione fulserat Fridericus Wieseler, 
cuius Herm. Mueller mentionem non facit, in adversariis in Aeschyli Prometheum 
vinctum et Aristophanis Aves Gottingae a. MDCCCXLIHI editis pag. 124--132. 
Sed argumentis ab utroque prolatis non eo adducti sumus, ut Aristophanem 
ipsam Minervam Athenarum patronam significare voluisse crederemus. Et primum 


*) In hoc verbo non temere nonnulli interpretes offenderunt, quanquam céufpootay a "Theodoro 
Kock acute excogitatum neque huic loco aptum esse neque e scholio «8«v«oc«v ad Basileam referente 
recte sumi videtur. Et cum пе illud. quidem bene dictum sit, istam virginem «uin» тд» xwA«- 
xpéryv, atque exspectemus aliquid significari quod ad colacretarum aerarium et accepta expensaque 
referendum sit, quaeritur, an et Aosdogi«v mutandum et pro xoA«xoérzv genitivus ponendus sit. 

**) Ipsa verba viri eum acumine tum insolenti dicendi genere insignis in medium proferenda 
sunt: durch jenes wort also ‘sie verwahrt den blitz des Zeus’ ist Basileia für jeden Athener unwider- 
ruflich, wie durch einen hammerschlag, mit Pallas Athena identificiert. will man nun sagen, dem sei 
wol so ..., aber Aristophanes habe das nicht beabsichtigt, so erklärt man ihn dadurch für den 
grössten dummkopf, der je existiert hat . . . Minus confidenter propter eam ipsam impietatem, 
quod Pithetaerum summam Atheniensium deam in matrimonium ducere finxerit, iudices Aristophani 
primas in hoc certamine non dedisse indicat. 

quidem Basiliam е poetae sententia dominationem esse in personae divinae 
formam redactam, neque vero unam ex ipsa Olympiorum familia, quae prin- 
cipem in Atheniensium religione locum tenuerit, inde elucere videtur, quod 
Pithetaerum Аут ducem et fere tyrannum idem expetere consentaneum est, 
quod Aves suo iure vindicare sibi debere docuerat vs. 477 sq.: ovxovr dir, el 
Ttgoregot иё ус, лобтғоо дё «едр cyerorro, | de ztgeüflvravon evitar. ortor 6090$ 
¿OP ý Paoıleia: quare statim suam esse vor g«oueíov agnoscunt vs. 549. Et 
omnino non differre Basiliam a tyrannide vel ex eo apparct, quod ubi de hoc 
matrimonio tanquam altera pacis condicione, seiuncta illa a sceptri ad Aves 
transitu , agitur, Neptunus Herculem admonet, ne tyrannidem a love illis tradi 
sinat (vs. 1643 rrapadods rotori vr tvoarriða); quod si fiat, love mortuo 
Herculem pauperem fore, cui praeterea universa lovis res familiaris obtingat. 
Cum ipsa igitur dominatione lovis opes in Aves novos deos eorumque 
moderatorem dicit transituras esse, id quod minime quadrat, ut Wieselero 
videtur, ad eam rationem, qua paullo post v. 1653 Pithetaerus Athenam filiam 
heredem [ovis appellat, siquidem Basilia pro eadem Athena habenda est, quippe 
quae love demuin mortuo eius patrimonium aditura sit. Itaque nisi confusionem 
diversarum rerum poetae comico tribuere velimus, quae si admitti posset, certe 
spectatoribus minime eain sententiam, quam ab eis statim intellegi illi 
interpretes volunt, explanaret, hanc Minervae a Dasilia distinctionem ipso nomiue 
factam omnino obstare eorum interpretationi contendimus. Neque nos movet 
Euphronii grammatici auctoritas, siquidem ad eum поп solum ea pars scholii 
ad v. 1536 pertinet, qua Basiliam Iovis filiam appellasse dicitur, sed etiam ea 
verba, quibus huic ipsi ea quae ad «Jaraoier spectent administranda tribuuntur, 
similiter ut apud Bacchylidem Minervae Tydeo т)” d5eracíer oblaturae. (Schol. 
ad у. 1536: Evgodrtos бт! Aros Svyarne ý BaoíAsue xoi doxel 10 xara tijv dJaraoíar 
esr; [legendum videtur aut œðrð aut avr, cum ofxorousty ad Basiliam sit 
referendum] »eíxorousiv, iv Exe xai raga Baxyvdidn Ñ Adra ta Tvóst доборба 
т)” djeveoícv.) | Quanquam пе id quidem ex his verbis certo colligitur, 
grammaticum Basiliam pro ipsa Minerva habuisse, id quod e Bacchylidei loci 
comparatione non consequitur. Ab Aristophanis autem more abhorrere tale 
inventum allegoricum nemo dixerit, qui: Populi et Belli et Tumultus in eius 
fabulis personatorum aliorumque exemplorum huius usus veteris comoediae 
meminerit, inter quae ipsa Basilia est, quam scholiasta teste etiam Cratinus in 
scenam produxerat. Atque aptam fuisse ad ea quae poeta significare voluit 
prae ceteris personatam dominationem regiam translatam ex ipso Olympo in 

novorum deorum regnum simulque secundum hominum rationes descriptam, vel 
Aristotelis verbis ‘demonstrari poterit Polit. IH, 14 extr. Bk.: болго yae 7 
oixovopixn Pacideía тіс ointeg EoTiv, obtec 5» Pacoideía moheme xci Z9vovg voc 7 
TÁ ELO VOY oixovouia. 

At nonne tota haec disputatio Aristophanisque interpretatio uno argumento 
subvertitur, quo quidem nemo hucusque usus est? Scilicet syllabae ultimae 
mensura accentusque verbi inde pendens cogere videtur, ut Bagis persona 
‘non ad ’Baoıkeiav imperii regii designationem, sed ad g«o/Auev reginam referatur, 
de quo discrimine veteres grammatici consentiunt.  Corripiendam autem esse 
in hoc nomine proprio ultimam syllabam itaque paenultimam acuendam 
versus 1537 et 1755 docent, in quibus et in’iambo et in dactylo eam sedem 
habet ut propter metrum brevis sit, id quod recentiores editores respexerunt 
omnes excepto Friderico Henrico Bothe, qui etiam in secunda Aristophanis 
editione (anno 1845 emissa) priori certe versui per neglegentiam vetus vitium 
reliquit. Verum ut mittamus dubitationem an illud accentus discrimen 
grammaticis potius quam veterum usui debeatur, quae e vss. 478 et 549 
diiudicari non potest, hac in re consentaneum est poetam, qui non rem ipsam, 
sed personam rei imaginem finxit, secutum esse eum sermonis usum, e quo 
personarum nomina sive propria sive appellativa in -sæ desinentia (g«oíAua, 
nardoxsı@, іона, yragea, xeganesıe, Cf. Lobeck. proleg. p. 42) antepaenultimam 
acuerunt, -sicut in aliis exemplis nomina ‘propria ab eiusdem formae verbis 
accentu distinguuntur. 

Attamen minime negandum videtur, Aristophanem in adornanda virgine 
divina, quam summum deorum imperium repraesentare voluit, adhibuisse 
colores quosdam e Palladis numine desumptos, cui proximos lovi honores et 
deorum apud Athenienses cultus et poetae concedebant. Sed cum Baoiksıav 
ipsam in deorum numero positam esse constet, non est cur hanc rem a poeta 
comico neglectam esse statuamus. Qua de re primarium est testimonium 
Diodori Siculi bibl. hist. III, 57, cuius ‘narratio quamvis Fuhemeri modo 
composita et exornata sit, nihilominus veterum mythorum et religionum vestigia 
continere videtur. Tradit autem ille Urani'et Titaeae, quae etiam Гс nomine 
appellata sit, dnas inter alias filias fuisse aetate et dignitate insignes, Basiliam 
et Rheam. Тобто» di «jv uiv Вабідна», лоғоВогагур ovoay хей Owgeoodry ve xai 
dimos лод) or Адо diaygspovoar, exFoewar Tdávras тойс dórAgoUc xowi штодс 
ebroicy лаоғҳоцать" 910 xol peycdny uncéga лообауооғо9 va, pera dà трт той лотодс dE 

tyr pasiheiar maoyErorv oDc«r, ён di zæ die 1” viteopodry 175 OWYGOQOGUITS 
ovderi cvroixi,oct Bovkı,Jeiser. Neque praetermittenda etsi non pari loco ponenda 
est Dionis Chrysostomi in oratione prima de reguo (p. 15 M.) allegoria, qua 
naxaciar dainora Basıleiar, Mos Baotdéwc Exyoror, Iunoni similem , eximio 
splendore ornatam describit, cui proxime adsidere vult Iustitiam. Et in nostram 
rem magis cadit, quod Ose B«oíi«e Therae colebatur, quam quod Venus, 
Iuno, Ceres, Gratiae, Pax et Athena ipsa (apud Tzetzem) hoc aut Basilidis 
nomiue appellabantur. (Cf. Wieseler advers. p. 126 sq.) Iam facile -adducimur 
ad comparandum illum Diodoreum de Basilia mythum cum Themidis specie, 
quae et ipsa secundum Hesiodum, quem Aeschylus fere sequitur, antiquissima 
est dearum, Coeli et Terrae filia nee minus Iovis uxor, quam hymni in Iovem 
Homerici auctor Iovi proxime adsidere dicit, atque Pindarus siðs ето т@огбоо> 
appellat, sicut Sophocles жу’ £ursdeor 210, in Theogonia Themidis filiam, 
natura et notione ei fere aequalem. . Quodsi Aristophanes convenienter illius 
Basiliae, paene alterius Themidis, imagini suam Basiliam finxit, quam et ipse 
v. 1755 rragedoor ds appellat et Pithetaero novi deorum imperii rectori in 
matrimonium dat, iu nimiae temeritatis. vituperationem nos non incurrere 
speramus sumentes, eum Aeschyleae Themidis memorem fuisse eiusque memores 
esse spectatores voluisse, quam in Prometheo soluto arctiore cum Iove vinculo 
coniunctam novum mundi ordinem inaugurasse nos aliorum virorum doctorum 
sententiae obsecuti statuimus. (Cf. Der: Prometheus des Aeschylus. Marb. 1860. 
p. 39.) Sie in Aristophanis invento comico parodia quaedam inesset fabulae 
tragicae a comoediae usu minime aliena, cuius vim eo facilius percipere poterant 
spectatores, quo propius ipsa Promethei persona in hac fabula Aristophanea e 
tragoediae exemplo detorta Aeschyleae fabulae memoriam ipsis adduxerat. Qua 
in re si aliquatenus consentire videmur cum eis quae Aemilius Brentano (Unter- 
suchungen über das griechische Drama. I. Frankfurt 1871. p. 159—170) de 
fabula Titanum tragica ab Aristophane in ridiculum argumentum conversa 
affert, minime tamen nostra sententia cum eis cohaeret, quae in illo libro de 
contaminatione dramatum Aristophaneorum ineunte Byzantino 'aevo facta et 
de Avium fabula miro quodam artificio in deterrimam formam redacta per 
coniecturam ponuntur. 


Trausimus ad aliam quaestionem cum Aristophanis Avibus colaerentem, 
quae haud raro quidem tractata, neque tamen extra dubitationem posita ex 
testimoniis nuper repertis certe aliquid novae lucis accipere videtur. Antepirrhema 
parabaseos praeter alia argumenta festiva, quibus avium natura hominibus 
commendatur, hoc exhibet (vss. 785 sqq.): 

ovdév ёол «peor 009° fior Y yÜ тїтєо@. 

«бї! биб Tor Jecror el TIS jr ÚTTOMTEQOS. 

ita MENGY тоїс xogolGt THY Teayodar ї,у9гто, 

ёхлтбиєтос AY oùto тоїбтуүбез #90) оха, 

xdv ar eumdnyodels ёр res «їйїн AY хатёлтето. 
Unde recte colligi solet, priore tragoedias quam comoedias eiusdem diei festi 
tempore in scenam datas esse, cum vuče (v. 789) sine nimio artificio non 
possit nisi ad chorum comicum referri, oppositum tragieis choris, quorum taedio 
imbutus esse dicitur spectator esuriens. Praeterea fere consentaneum esset, 
піѕі alia testimonia obstare nonnullis viderentur, hunc dramatum ordinem 
pertinere ad eam maxime sollemnitatem, in qua Avium fabula edita est, Dionysia 
Magna;.nam quod non ad eam ipsam sollemnitatem, in qua dicta sunt haec 
verba, sed ad Lenaea hunc locum referendum esse statuit Wieseler Advers. 
р. 99 sqq., suo iure improbasse videtur Hermannus Sauppe (Verhandl. d. Gesellsch. 
d. Wiss. zu Leipzig. Phil. Cl. VII. p. 19 sq.), cum tota huius loci vis comica 
tali interpretatione debilitetur. Accedit quod ex ipsius Wieseleri sententia haec 
fabula re vera acta est post meridiem, cum еа quae Prometheo interroganti: 
лүе ёбтїз age тїс ўпёоас̧: Pithetaerus v. 1499 respondet: órzvíxe; Oxor тї 
pera uegrugoíer ad ipsum actionis scenicae tempus optime et quadam necessitate 
fere cogente referantur. Nam quod nihilominus comoedias etiam post meridiem 
actas tragoediis antecedere potuisse statuit, quoniam aliae sollemnium partes 
ad tempus antemeridianum pertineant, id a veri similitudine abhorret, nisi forte 
ludos scenicos ad noctem usque productos esse existimamus. — Quid igitur 
obstare visum est Wieselero aliisque loci Aristophanei interpretibus, quo minus 
eum ad Magna Dionysia traherent? Commoti sunt lege illa Evegori in 
Demosthenis Midiana $ 10 exstante, in qua haec leguntur: Svar ý moum) y 16 
4iorígo £v legas? xai oi xoppdoi хої ol тосуюдої, xoi ў émi Ameio поил? xoi oí 

хбиос̧ x«i oi xwpmdoi хей oí ıgayadoi. Unde post Boeckhium (vom Unterschiede 
der Attischen Lenäen, Anthesterien und ländlichen Dionysien in Abhandl. d. 
Preuss. Akad. 1817. р. 49 = kleine Schriften V, р. 101) usque ad recentia 
tempora plerique collegerunt, diversum ludorum scenicorum ordinem in diversis 
Dionysiis Atticis fuisse, et in urbanis s. Magnis comicas fabulas tragieis 
antecessisse. Sed postquam nostra memoria auctoritas decretorum ceterorumque 
litis instrumentorum, quae orationibus Atheniensium inserta exstant, increscente 
paullatim fiducia in dubium vocata est (qua de re cf. quae composuit 
I. I. Wortmaun de decretis in Demosthenis Aeschinea exstantibus Atticis. 
Marburgi 1877. p. 1—6), haud pauci cum Westermanno nihil ponderis tribuerunt 
huic testimonio, quod ex eorum esse numero statuerent, quae non solum 
ad primariam orationum formam non essent referenda, sed ne ex actis quidem 
publicis, sed e grammaticorum sive rhetorum commentis originem ducerent. 
Quanquam nuper cautius huic rei iudicium adhiberi coeptum est, ita ut 
diversam singulorum documentorum esse auctoritatem concederetur, etiamsi ab 
ipsis oratoribus inserta non essent. Et de hac quidem Evegori lege Wester- 
manno eisque viris doctis qui cum eo sentiunt adversarius exstitit Paulus 
Foucart Gallus (Revue de philologie. I. 1877. p. 168 sqq.: sur l'authenticité 
de la loi d’Evegoros citée dans la Midienne), qui argumentorum, quibus ille 
usus est, vim non satis esse validam evicisse videtur, id quod maxime cadit 
in ea quae de Piraeensibus Dionysiis tanquam fraudis documento dicta erant, 
cum horum Dionysiorum memoria inscriptionibus nuper repertis in clariore 
luce posita sit. Nimis a proposito abduceremur ea persequentes, quae a 
Foucarto ad explicandos urbanorum Dionysiorum ritus ex ipsis legis verbis, 
quae interpositis x«i 6 буо’ ante x«i of хонодої restituenda esse censet, afferuntur. 
Sed in nostra quaestione summi momenti est ad legis auctoritatem fulciendam, 
quod tituli ad victores certaminum Dionysiacorum spectantes Athenis nuper 
reperti et a Koehlero restituti atque explicati (Mittheilungen des deutschen 
archáologischen Institutes in Athen. III. 1878. p. 104 sqq. cf. Bergk in Museo 
Rhen. XXXIV, p. 292 sqq.) ea ipsa confirmant quae de Dionysiis urbanis in 
lege Evegori traduntur. Nam ut alia inde per coniecturam desumpta incerta 
sint, id extra dubitationem positum est, in ludis, de quibus agitur, singula 
certamina hoc ordine disposita fuisse, ut pueri primum locum tenerent, tum 
sequerentur viri, tertio et quarto loco comoedi et tragoedi, id quod certissime 
apparet ex altero titulo ad Ol. 89, 2 et 3 pertinente, in quo, si cum aliis 

fragmentis comparetur, reader, «rógóv, xouodor, toayodar significatio non 
debetur incertae restitutioni. Quo efficitur, ut apnd Demosthenem probabilius 
a Bergkio (p. 331) verba x«i oí &rdosc post of naides quam a Foucarto xai 0 ayov 
post 6 хбиос inserta sint, nisi Boecklui praeferenda est opinio, virorum certamen 
ad тд” xóuor pertinuisse. (Ges. kleine Schriften. V, p. 157 sq.) Magnorum 
autem Dionysiorum etiamsi in istis titulis mentio facta non sit, non in circulo 
versamur ex illa lege colligentes, ad haec sollemnia ludos in inscriptionibus 
commemoratos esse  referendos, cum ipse ordinis consensus ео nos 
trahat, et ceterorum Dionysiorum splendor non tantus fuerit, quantum ipsa 
inscriptionum institutio et certaminum, quorum memoriam servabant, compositio 
indicat. 

At si his testimoniis confirmari videtur, quinto ante Christum saeculo, 
florentibus apud Athenienses ludis scenicis, in Dionysii Magnis comoedias 
ante tragoedias actas esse, quid iam iudicabimus de Aristophanis Avibus, 
quam fabulam et pomeridiano tempore et post tragicos choros actam esse veri 
simillimun visum est? Num denuo eo confugiamus, ut argumentorum ex ipsa 
fabula sumptorum vim proiciamus, atque dura et coacta verborum inter- 
pretatione poetam artificio sponte se offerente privemus? Нос nobis quidem 
non videtur admitti posse. Sed non intellegimus, quanam ratione difficultate 
contorta expediamnr, nisi statuamus inter eam aetatem, cuius tituli testimonia 
exhibent firmissima, et eum annum quo Avium fabula acta est, Ol. 91, 2, 
immutatum esse veterem dramatum ordinem in Dionysiis urbanis observatum, 
quem ex rusticanorum ludorum, in quibus etiam Piraeensia sollemnia inde ab 
origine sunt habenda, more retinuerant. Legem autem Evegori, quam, etiamsi 
in primaria Demostheneae orationis forma locum non habuerit, ex antiquiovibus 
tamen fontibus profectam esse consentaneum est, ad veterem morem neglecta 
posteriore immutatione pertinuisse statuendum erit. Causam mutati ludorum 
ordinis non magis dispicimus quam causam ipsius diversi in diversis Dionysiis 
ordinis, quem Boeckhius ex institutione singulorum ludorum priore aut 
posteriore originem ducere suspicatur. Forsitan in Dionysii Magnis comoedia 
ex autiquo more comum propter ipsam eius naturam proxime sequebatur; cum 
dramatum autem natura magis convenire videtur comoedia post tragoedias in 
scenam producta, quamobrem hic ordo а Lenaeis, quorum severiori ritui а 
principio tragoedia magis quam comoedia accommodata erat, postea in urbanam 
sollemnitatem transferri potuit. Neque temporis angustiae obstiterunt tetralogiae 

horis antemeridianis editae, etiamsi maior esset sollemnium apparatus in Magnis 
quam in ceteris Dionysiis, siquidem crescente splendore dierum festorum 
numerum crevisse, atque pompam et puerorum virorumque certamina in priore 
quam ludos scenicos die posita esse probabiliter sumimus. 

Haec ad rem obscuram illustrandam non sine haesitatione promimus, поп 
desperantes fore ut nova testimonia novam his rebus lucem afferant. Interim 
ut in quavis disciplina veri similibus, quae non per temerariam coniecturam 
ponuntur, utendum est, ubi certa non suppetunt. 


I. LECTIONES THEOLOGORUM. 


1. PROFESSORUM ORDINARIORUM. 
GUILIELMUS SCHEFFER, phil. et theol. Dr. huiusque P. P. O., Augustissimo 


Regi in senatu ecclesiastico a consiliis supremis, dioeceseos Marburgensis reformatae 
superintendens, ordinis aquilae rubrae Boruss. HI. cl. cum lemnisco et coronae Boruss. П. cl. 
eques, 1) publice exercitationes seminarii theologici practici homileticas et catecheticas 
die Sat. р. хі more suelto moderabitur; 2) privatim priorem theologiae practicae systematis 
partem | (introductionem eiusdem generalem, doctrinam de missione,  catecheticam et 
theologiam pastoralem) quinis per hebd. scholis h. xi docebit. 

ERNESTUS RANKE, phil. et theol. Dr., theol. P. P. O., Augustissimo Regi a 
consiliis ecclesiasticis, ordinis aquilae rubrae Boruss. IV. cl. eques, 1) publice 
a) loelis prophetae vaticinia exponet die Sat. h. x, b) historiam canonis Novi Test. 
enarrabit die Sat. h. хи; 2) privatim evangelia quae synoptica dicuntur interpretabitur 
quinis scholis h. x. 

FRANCISCUS EDUARDUS CHRISTOPHORUS DIETRICH, theol. et phil. Dr., 
theol. P. P. O., seminarii theologici Philippini ephorus, ordinis aquilae rubrae Boruss. 
IV. cl. eques, 1) publice exercitationes seminarii theologici ad Vet. Test. spectantes 
die Lunae h. vi—vin moderabitur; 2) privatim librum Geneseos quaternis scholis 
h. уш: explicabit. 

GEORGIUS HEINRICI , theol. et phil. Dr., theol. P. P. O., ordinis theol. h. a. decanus, 
1) publice a) exercitationes seminarii theologici ad Novum Test. spectantes moderabitur 
die lovis h. vi—vut, b) secundam ad Corinthios epistolam interpretabitur bis per hebd. 
h. x; 2) privatim a) epistolam ad Galatas explicabit die Lunae et lovis h. x, 
b) Novi Testamenti theologiam biblicam exponet quater per hebd. h. xi. 

THEODORUS BRIEGER, theol. et phil. Dr., theol. P. P. O., 1) publice exercitationes 
historicas in seminario theologico moderari perget die Ven. h. vi—vin; 2) privatim 
a) historiae ecclesiasticae partem primam enarrabit sexies per hebd. h. уп, Ё) historiam 
dogmatum tradet quinquies per hebd. h. уш. 

GUILIELMUS HERRMANN, theol. et phil. Dr., theol. P. P.O., 1) publice exercitationes 
dogmaticas seminarii theologici moderari perget die Mart. h. vi—vi; 2) privatim 
а) theologiae dogmaticae partem priorem tractabit quinquies p. hebd. h. ix, 5) theologiam 
symbolicam quinquies p. hebd. h. xir. 

2. PRIVATIM DOCENTIUM. 
GEORGIUS EDMUNDUS CONRADUS KESSLER, philos. Dr. theol. Liceut., 1) gratis 


de gentium ethnicarum easpectationibus messianicis alque de ludaeorum theologia 
apocalyptica die Sat. h. x1 disseret; 2) privatim antiquitates Hebraeorum et sacras et 
profanas quater p. h. h. vir mat. enarrabit. 

CAROLUS HENRICUS CORNILL, phil. Dr. theol. Lic., seminarii Philippini repetens, 
privatim Iobi librum interpretabitur quinquies per hebd. horis postea definiendis. 


H. LECTIONES IURECONSULTORUM. 


1. PROFESSORUM ORDINARIORUM. 


FRIDERICUS GUILIELMUS ROESTELL, 1. U. Dr. et P. P. O., facult. iurid. assessor 
ordinarius, ordinis aquilae rubrae Boruss. Ш. cl. cum lemuisco eques, 1) publice 
speculum saxonicum interpretabitur die Sat. h. xı; 2) privatim docebit ius 
ecclesiasticum quinquies h. x. 

GUILIELMUS ARNOLD, I. U. et Oec. Publ. Dr., Iur. P. P. O., facult. iurid. assessor 
ordin., ordinum aquilae rubrae Boruss. IV. cl. et Philippi magnan. Hassiaci I. cl. eques, 
ordinis iurecons. h. a. decanus, leget 1) publice ius publicum universale semel per 
hebd. diebus Saturni h. xi; 2) privatim a) historiam imperii et iuris germanici quater 
per hebd. diebus Lunae Martis Iovis Veneris h. xu, б) ¿us gentium hodiernum bis 
p. hebd. diebus Mercurii et Saturni h. хи. 

CAROLUS FUCHS, I. U. Dr. et P. P. O., facult. iurid. assessor ordinarius, Augustis- 
simo Principi ab intimis iusliliae consiliis, ordinis aquilae rubrae Boruss. IIl. cl. cum 
lemnisco eques, 1) publice practicum criminale semel h. x instituet; 2) privatim 
a) processum civilem imperii germanici sexies h. уші, b) ¿us criminale imperii germanici 
quinis scholis h. x profitebitur. 

AUGUSTUS UBBELOHDE, I. U. Dr. et P. P. O., facult. iurid. assessor ordinarius, 
1) publice Institutiones lustiniani imp. audituris interpretandas proponet die Sat. h. x1; 
2) privatim a) institutiones iuris rom. quinquies h. xi, b) historiam processus civilis 
apud Romanos die Mercurii h. v et vi docebit; 3) privatissime a) in seminario iuridico 
examinatorium de iure pandectarum cum exercitationibus exegelicis hora audituris commoda 
quat. p. hebd., et b) examinatorinm de historia iuris privati apud Romanos binis scholis 
audiluris commodis ex proprio schemate instituet. 

LUDOVICUS ENNECCERUS, I. U. Dr. et P. P. O., facult. iurid. assessor ordinarius, 
1) publice de iure dominii et possessionis die Mercurii h. ix et x disseret; 2) privatim 
a) historiam iuris romani quinquies p. hebd. h. xu, b) doctrinam pandectarum quater 
p. hebd. h. ix et x docebit. 

JUSTUS BERNHARDUS WESTERKAMP, I. U. Dr. et P. P. O., facult. iurid. 
assessor ordin., 1) publice historiam conatuum consequendae unitatis imperii germanici 
inde ab anno 1815 semel h. v narrabit; 2) privatim docebit a) ius germanicum 
privatum cum iure feudali quinquies h. x, b) ius mercatorium et cambiale quin- 
quies h. xi. 

2. PROFESSORIS EXTRAORDINARII. 


VICTOR PLATNER, I. U. Dr. et P. P. E., docebit 1) publice ius cambiale die 
Merc. h. 1x; 2) privatim a) ius ecclesiasticum qual. scholis h. 1x, b) ius mercatorium 
el marilimum quinis scholis h. x. 


3. PRIVATIM DOCENTIUM. 
FRIDERICUS VICTOR SCHMIDT, I. U. Dr., in tribunalibus quae Marburgi florent 


causarum procurator, notarius regius publicus, privatim practicum quod dicilur pan- 
declarum die Sat. h. iv—vi instituet. 

BERNHARDUS FRIDERICUS IULIUS WOLFF, ]. U. Dr., in tribunalibus quae 
Marburgi florent causarum procurator, notarius regius publicus, privatim practicum quod 
dicitur pandectarum die Sat. h. ii—v instituet. 

GUSTAVUS PESCATORE, I. U. Dr., 1) gratis de iuribus in re aliena bis h. x1 
disserel; 2) privatim a) ius romanum hereditarium quater h. xı docebit, b) processum 
civilem sexies h. viu profitebitur. 

ADOLPHUS FRANTZ, I. U. Dr., privatim a) ius criminale imperii germanici 
quinquies per hebd. h. x, b) processum criminalem imperii germanici quater per hebd. 
h. ıx docebit. 


Ш. LECTIONES MEDICORUM. 


1. PROFESSORUM ORDINARIORUM. 


CAROLUS FRIDERICUS DE HEUSINGER, med. et phil. Dr., med. P. P. O., 
Auguslissimo Principi ab intimis rerum medicarum consiliis, ordin. coron. Boruss. П. cl. , 
elect. Guil. aliorumque eques, docebit 1) publice evolutionem scientiae medicae in 
Germania die Sal. h. n; 2) privalim historiam medicinae litterariam h. 1. 

HERMANNUS NASSE, med. et phil. Dr., physiologiae P. P. O., Augustissimo Principi ab 
intimis rerum medicarum consiliis, ordinis aquilae rubrae Boruss. Ш. cl. cum lemnisco 
eques, 1) publice de corporis humani funclionibus semel h. vi p. m. cum auditoribus 
sermonem habebit; 2) privatim physiologiam generalem binis scholis h. vi p. m. 
docebit. 

GUILIELMUS ROSER, med. Dr. et chirurgiae P. P. O., instituti clin. chir. director, 
Augustissimo Principi ab intimis rerum medicarum consiliis, cruce ferrea decoratus, ordinis 
aquilae rubrae Boruss. Ill. cl. cum lemnisco eques, 1) publice examinatorium de 
chirurgia offerti; 2) privatim chirurgiam generalem docebit quater h. уп; 3) pri- 
valissime а) clinicen chirurgicam diriget h. vin—x, 0) cursum operationum 
instituet h. v. 

RUDOLPHUS DOHRN, med. Dr., artis obstetriciae P. P. О. et xenodochii 
obstetricii director, ord. aquilae rubrae Boruss. IV. cl. el coronae Boruss. Ш. cl. eques, 
1) puhlice exuminatorium de arte obstetricia offert semel habendum; 2) privatis- 
sime a) clinicen obstetriciam moderabitur quater per hebd., b) operationes obsteiricias 
demonstrabit horis posthac definiendis. 

NATHANAEL LIEBERKUEHN , med. Dr. et P. P. O., instituli anatomici director, 
1) publice examinatorium de rebus anatomicis offert semel per hebd. habendum; 
2) privatim anatomiam topographicam die Lunae, Martis, lovis et Veneris li. x tradet; 
9) privatissime exercitationes microscopicas una cum G. R. Wagenero, prof. extra- 
ord., et A. Gassero die Lunae, Mercurii, lovis h. xı—ı nıoderabitur. 

FRIDERICUS GUILIELMUS BENEKE, med. Dr. et P. P. O., instituti pathologico- 
anatomici director, Augustissimo Principi ab intimis rerum imedicarunı consiliis, cruce 
ferrea decoratus, ordinis aquil. rubr. reg. Boruss. eques, aliisque ordinibus adscriptus, 
1) publice tradet aberrationes nutritionis, imprimis respiciens urologiam pathologicam 
bis per hebd.; 2) privatim docebit anatomiae pathologicae primam partem, nec non 
pathogenesin scholis quinis h. ix et dim.; 3) privatissime docebit artem obductionis 
cadaverum alque diriget exercitationes dissecandorum cadaverum una cum Dr. Schottelio. 

AEMILIUS MANNKOPFF, med. Dr., pathologiae et therapiae spec. P. P. O., instituti 
clin. med. director, cruce ferrea decoratus, ordinum aquilae rubrae Boruss. IV. cl. et 
coronae Boruss. IV. cl. eques, Saxon. Ernest. Il. cl. conımendator, medicorum ordinis 
h. a. decanus, 1) publice examinatorium de rebus clinicis offert semel p. hebd. 
habendum; 2) privatim pathologiam et therapiam specialem quater p. hebd. h. vi—vu 
et dimid. docebit; 3) privatissime clinicen et  policlinicen medicam h. x et 
dimid. — хи moderabitur. 

HERMANNUS SCHMIDT-RIMPLER, med. Dr., ophthalmologiae P. P. O., instituti clin. 
ophthalmol. director, ordinis coronae Boruss. IV. cl. cum gladiis eques, academiae h. t. 
rector, 1) publice de arte ophthalmoscopii disseret die Veneris h. iv; 2) privatim 
cursum operationum ophthalm. instituet bis h. iv; 3) privatissime a) clinicen ophthal- 
miatricam moderabitur die Martis et lovis h. xu—ı, die Saturni h. x et dimid. — xn, 
operationes horis posthac definiendis, b) cursum ophthalmoscopiae inslituet bis h. iv. 

RUDOLPHUS BOEHM, med. Dr, pharmacologiae P. P. O., instituti pharmacol. 
director, ordinum Russic. Annae et Stanislai П. cl. eques, 1) publice diaeteticen 
singulis scholis; 2) privatim materiam medicam quinis scholis tradet; 3) pri- 
vatissime exercitationes in laboratorio pharmacologico moderabitur. 

HENRICUS CRAMER, med. Dr., psycliatriae P. P. O., instituli psychiatrici 
director, 1) publice  psychiatriam tradet  propaedeuticam semel p. h.; 2) pri- 
vatissime clinicen psychiatricam moderabitur bis p. h. binis horis. 

EDUARDUS KUELZ, med. et phil. Dr. et med. P. P. O., instituti physiologici director, 
1) publice olfert examinatorium de rebus physiologicis semel per hebd.; 2) privatim 
a) physiologiae experimentalis alteram partem quinquies docebit, 5) chemiam physiologicam 
quater tractabil; 3) privatissime exercitationes physiologicas ter per hebd. diriget. 


2. PROFESSORUM EXTRAORDINARIORUM. 


GUIDO WAGENER, med. Dr. et P. P. E., ordinis coronae Boruss. Ill. cl. eques, 
1) publice syndesmologiam die Veneris h. xi tradet; 2) privatim osteologiam 
diebus Lunae, Martis, lovis docebit h. xi. 

HENRICUS HORSTMANN, med. Dr. et P. P. E., Augustissimo Principi а sanitatis 
publicae tuendae consiliis, physicus Marburgensis, ordinis coron. Boruss. IV. cl. eques, 
1) publice de epizootiis el zoonosis semel disseret; 2) privatim a) hygienem publicam 


һ. п quaternis scholis per hebd., b) medicinam forensem illis, qui iurisprudentiae operam 
dant, ternis scholis per hebd. tradet. 

HENRICUS LAHS, med. Dr. et P. P. E., cruce ferrea decoratus, 1) publice 
repelilorium rerum obstetriciarum singulis scholis instituet; 2) privatim de morbis 
mulierum trinis scholis disseret. 

3. PRIVATIM DOCENTIUM. 
VICTOR HUETER, med. Dr., ordinis coronae Boruss. IV. cl. eques, 1) gratis 


examinatorium et repetitorium de rebus obstetriciis semel instituet; 2) privatim 
operationes practicas in arte obstetricia bis demonstrabit. 

THEODORUS OTTO DE HEUSINGER, med. Dr., privatim disseret de morbis 
cutaneis ternis scholis h. vit mat. 

AEMILIUS GASSER, med. Dr., privatim histologiam quater per hebd. docebit. 


MAXIMILIANUS SCHOTTELIUS, med. Dr., 1) gratis anatomiam pathologicam 
apparatus nervorum semel per hebd. docebit; 2) privatim cursum histologiae 
pathologicae el dissecandorum cadaverum quaternis scholis per hebd. instituet; exercita- 
tiones dissecandorum cadaverum diriget una cum Beneke, ined. Dr. et P. P. О. etc.; 
3) privatissime sed gratis moderabitur perscratationes pathologico-anatomicas 
eorum, qui profundius in studia pathologica intrare velint. 


IV. LECTIONES PHILOSOPHORUM. 


1. PROFESSORUM ORDINARIORUM. 


FRIDERICUS LUDOVICUS STEGMANN, phil. et med. Dr., math. P. Р. 0., 
ordinis aquilae rubrae Boruss. IV. cl. eques, 1) publice de integralibus definitis disseret 
dieb. Merc. h. 1i—v; 2) privatim a) mechanices theoreticae partem priorem quinquies 
h. ix. docebit, b) solitas auditorumr exercitationes circa problemata ab ipsis solvenda 
moderabitur dieb. Sat. li. ıx—xı. 

CONSTANTINUS ZWENGER, med. et phil. Dr. et chemiae pharm. P. P. O., instituti 
pharmaceutico-chemici director, ordinis aquilae rubrae Boruss.1V.cl. eques, 1) publice 
examinatorium de chemia et pharmacia inslituet; 2) privatim chemiae experimentalis 
parlem primam sexies h. ix docebit; 3) privatissime exercitationes chemicas more 
solito dirigel. 

GUILIELMUS DUNKER, philos. Dr., mineralogiae et geologiae P. P. O., instituti 
mineral. academ. director, Auguslissimo Principi ab intimis rerum melallicarum consiliis, 
ordinum aquilae rubrae Boruss. IV. cl., Philippi magnanimi Hassiaci et Petri Friderici 
Ludovici Oldenburgensis 1. cl. eques, 1) pablice de rebus palaeontologicis disseret die 
Sal. h. x; 2) privatim geologiam docebit quater per hebd. h. x. 

IOANNES CAROLUS GLASER, phil. Dr., scient. polit. el cam. P. P. O., 1) publice 
introdactionem in studium scientiarum politicarum tradet semel per hebd. die Merc. h. viii; 
a privatim oeconomiam politicam docebit quater p. h. dieb. Lun. Mart. Iov. Ven. 
‚оу! 

ERNESTUS ADOLPHUS HERRMANN, philos. Dr. et hist. P. P. O., ord. aquilae 
rubrae Boruss. IV. cl. eques, 1) publice exercitationes historicas moderabilur semel 
р. һ.; 2) privatim historiam medii aevi enarrabit quater h. x. 

ALBERTUS WIGAND, philos. Dr. et botanices P. P. O., horti botanici et instituti 
pharmacognostici director, 1) publice a) de individualismo iu rebus naturae disseret 
h. iv die Merc. decem scholis, b) excursiones botanicas in agro Marburgensi et demon- 
strationes in horto instituet die Sal.; 2) privatim a) botanicen generalem docebit sexies 
h. n, b) botanicen systematicam \гайе! el plantas medicinales explicabit sexies h. уп; 
3) privalissime a) exercitationes analylico-botanicas moderabitur bis p. h. h. ui—y, 
b) exercitationes microscopicas inslituet bis per hebd. і. xi—1. 

CAROLUS IULIUS CAESAR, philos. Dr., philologiae el eloquentiae P. P. O., 
seminarii philologici director, bibliothecae academicae praefectus, ordinis aquilae rubrae 
Boruss. IV. cl. eques, ordinis philos. h. a. decanus, 1) publice a) seminarii philologici 
sodalibus Taciti de vita Agricolae librum inlerprelandum proponel ceterasque exercilaliones 
solito more moderabitur binis scholis li. x, b) Aeschyli Agamemnonem interpretabitur 
ternis scholis h. 1x; 2) privatim historiae literarum romanarum partem alteram 
tradet ternis scholis h. ix. 

LEOPOLDUS SCHMIDT, philos. Dr., philologiae P. P. O., seminarii philologici 
director, 1) publice seminarii philologici sodalibus Babrü fabulas interpretandas pro- 
ponet celerasque exercitationes moderabitur binis scholis h. x; 2) privatim grammaticae 
graecae partem priorem tradet quinis scholis h. xı. 

FRANCISCUS AEMIL. MELDE, phil. Dr., physices et astronomiae P. P. O., 
instituli mathematico-physici director, 1) publice docebit theoriam instrumenti transitus 
cum exercitationibus practicis die Меге. h. xı—ı; 2) privatim leget physices 
experimentalis partem primam ad phaenomena mechanicae, fluctuationis atque lucis 
spectantem h. vui quinquies; 3) privatissime regel exercitationes physicas practicas 
die Lun. et lov. h, ii— v. 

CAROLUS DIETZEL, philos. Dr. et polit. scient. P. P. O., 1) publice de 
socialismo el de quaeslione operaria semel per hebd. disserel; 2) privatim oeconomiam 
publicam docebit quater per hebd. 

CAROLUS LUCAE, philos. Dr., theodiscarum, el linguarum et litterarum P. P. O., 
seminarii germanici director, ordinis aquilae rubrae Boruss. IV. cl. eques, 1) publice 
seminarii germanici exercitationes moderabitur d. Merc. et Sat. h. vin; 2) privatim 
Wolframi Eschenbacensis carmen cui Parcival inscriptum est interpretabilur qualer per 
hebd. h. viu. 

FERDINANDUS IUSTI, phil. Dr., grammatices comparalivae Р. P. 0., 1) publice 
a) selecta linguae sanscritae monumenta cl. Benfeyi chrestomathiam secuturus inter- 
pretabitur d. Lun. et Тоу. h. vin, b) encgclopaediam grammatices comparaticae tradet 
d. Merc. h. viu; 2) privatim.phonologiam linguarum indogermanicarum docebit quin- 
quies h. ix; 3) privatissime linguam bactricam docebit d. Mart. el Ven. h. vin. 

FRID. ED. GUIL. IULIUS BERGMANN, philos. Dr. et P-P. 0., 1) publice 
exercitationes philosophicas bis per hebd. moderabilur; 2) privatim logicen ler per 
liebd. h. ıv docebit. 

RICARDUS GREEFF, med. et philos. Dr., zoologiae el analomiae comparatae P. P. O., 
instituli  zoologico-zootomici director, 1) publice exercitationes in determinandis 
animalibus diviget semel d. Ven. h. iv; 2) privatim zoologiam et anatomiam com- 
paratam animalium. invertebratorum docebit quinquies dd. Lun. Marl. Merc. Іоу. Vener. 


h. ni; 3) privatissime exercitationes zoologicas et microscopicas ternis scholis diriget 
dd. Lun. Mart. Iov. h. iv. 

EDMUNDUS STENGEL, phil. Dr., linguarum et literarum recent. P. P. O., 
seminarii romanico-anglici director, 1) publice exercitationes seminarii romanico- 
anglici moderabitur quater per hebd. h. xu; 2) privatim a) historiam. linguarum 
romanicarum tradet quaternis рег hebd. scholis b. xı, b) exercitationes palaeographicas 
moderabitur binis per hebd. scholis h. xi. 

CONRADUS VARRENTRAPP, phil. Dr. et historiae P. P. O., seminarii historici director, 
cruce ferrea decoralus, 1) publice seminarii historici exercitationes moderabitur semel 
p. h. bh. vi; 2) privatim de historiae medii aevi fontibus disserel quater h. iv. 

THEODORUS ZINCKE, phil. Dr., chemiae P. P. O., instituti chemici director, 
1) publice selecta chemiae organicae et theoreticae capita tractabil semel; 2) pri- 
vatim chemiae experimentalis partem secundam i. e. chemiam anorganicam tradet sexies 
h. 1x; 3) privatissime exercitationes praclicas in laboratorio chemico moderabitur 
quotidie ab hb. vin. 

HERMANNUS COHEN, philos. Dr. et P. P. O., 1) publice exercitationes 
philosophicas moderabitur binis horis p. hebd. (/oci Platonici, quibus de ideis agitur, 
interpretandi proponuntur); 2) privatim historiam philosophiae antiquae tradet 
quater p. hebd. h, v. . i 

IOANNES IUSTUS REIN, philos. Dr., geographiae P. P. O., ordinum aquilae rubrae 
Boruss. IV. cl. et leonis Zaring. Bad. Il. cl. eques, 1) publice exercitationes geogra- 
phicas semel per hebd. h. 1-—ıy moderabitur; 2) privatim geographiam terrarum 
quae mare mediterraneum cingunt, docebit quinquies per hebd. h. vu. 


2. PROFESSORUM EXTRAORDINARIORUM. 
CAROLUS ALHARTUS DE DRACH, phil. Dr., math. P. P. E., 1) publice 


disseret de sectionibus conicis his p. h. h. vu; 2) privatim leget a) institutiones calculi 
differentialis quinis scholis h. x, 5) geometriam syntheticam trinis scholis h. vu. 

ADOLPHUS EDMUNDUS HESS, phil. Dr., P. P. E., 1) publice introductionem 
in functionum` analyticarum theoriam iradet die Mercurii h. xi—1; 2) privatim 
a) priorem geometriae analylicae parlem, praecipue sectionum conicarum theoriam 
traclabit quaternis scholis h. x1, b) calculum variationum docebit ter per hebd. h. хи; 
3) privatissime sed gratis exercitationes analytico-geometricas instituet die Sat. h. xi. 

LUDOVICUS DE SYBEL, phil. Dr., P. P.E., 1) publice a) exercitationes archaeo- 
logicas moderabitur d. Sat. h. хи, 0) artis plasticae antiquae opera gypso expressa 
explicabit die Mercurii h. 11; 2) privatim deorum heroumque graecorum imagines 
demonstrabit ter h. хи. i 

GUILIELMUS FEUSSNER, phil. Dr., P. P. E., bibl. acad. custos, 1) publice 
capillaritatis doctrinam (гаса) semel p. h. b. уш; 2) privatim a) aequalionum 
differentialium integrationem docebit quinis scholis h. vinn, b) selecta capita physices quae 
dicitur molecularis tradet bis per hebd.; 3) privatissime sed gratis colloquium 
physicum instituet horis definiendis. 


3. PRIVATIM DOCENTIUM. 


FRIDERICUS MOESTA, phil. Dr., 1) gratis exercitationes mineralogicas practicas 
bis p. h. moderabitur; 2) privatim a) mineralogiam docebit quater p. hebd. h. хи, 
b) disquisitiones microscopicas mineralium lapidumque bis, c) geologiam et physicam 
et chemicam bis docebit. 

CONRADUS KESSLER, phil. Dr. theol. Licent., praeter scholas theologicas, 
1) gratis de mysteriorum apud Graecos Romanosque natura atque originibus die Merc. 
h. xı disseret; 2) privatim linguam arabicam docere perget Tabarii annales inter- 
pretaturus bis per h.; 3) privatissime linguae aethiopicae insliluliones bis per 
hebd. tradet. 

FRIDERICUS BERNARDUS FITTICA, phil. Dr., 1) gratis a) chemiam tozico- 
logicam semel tradet, b) historiam chemiae (p. II.) semel enarrabit; 2) privatim 
chemiam analylicam quater docebit. 

MAXIMILIANUS LENZ, phil. Dr., 1) gratis exercitationes historicas moderabilur 
semel p. h.; 2) privatim historiam saeculi decimi octavi enarrabit qualer p. h. h. упш. 

THEODORUS BIRT, phil. Dr., 1) gratis in proseminario philologo Platonis 
Protagorae interpretationem moderabitur, exercitationes reliquas adiungel bis p. h. die 
Merc. h. x et xi; 2) privatim Miltem Gloriosum Plautinam enarrabit, historiam 
litterarum latinarum antiquissimarum praemittel ter p. h. h. vu mal.; 3) privalissime 
el gratis exercitationes epigraphicas latinas moderabitur semel per hebd. 

MAXIMILIANUS KOCH, phil. Dr., 1) gratis Iohannis Miltonis vitam et opera 
enerrabit singulis p. h. scholis; 2) privatim historiam litterarum theodiscarum ab Opitio 
usque ad Goltschedium tradet binis p. h. scholis; 3) privatissime el gratis exercita- 
liones litterarias moderabitur siugulis p. h. scholis. 

Doctrinam harmonicam OTTO FREIBERG, concentuum musicorum director, semel 
gralis tradet, idem instrumentorum musicorum traclandorum  canlandique scholas et 
exercilaliones offerl. Delineandi et pingendi artem FR. SCHUERMANN docebit, alque 
docirinanı proieclionum et geometriam descriplivam semel gratis trade. Nec minus 
praesto sunt, qui equilandi artem et armorum tractationem doceant. 

